
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 59 

26 Απριλίου 2010 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 25 
Τροποποίηση π.δ/τος 289/1999 με τίτλο «Σύσταση Δη¬ 
μοτικού Ιδρύματος με την επωνυμία «Κέντρο Υπο¬ 
δοχής Αστέγων Δήμου Αθηναίων». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 226, 227 και 235 του Δη¬ 
μοτικού και Κοινοτικού Κώδικα (ν. 3463/2006 Α' 114). 

2. Το αριθμ. 289/1999 Προεδρικό Διάταγμα (ΦΕΚ Α' 
250) «Σύσταση Δημοτικού Ιδρύματος με την επωνυμία 
«Κέντρο Υποδοχής Αστέγων Δήμου Αθηναίων». 

3. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, ΠΔ. 
63/2005 (Α' 98). 

4. Την αριθμ. 2876/7-10-09 απόφαση του Πρωθυπουρ¬ 
γού «Αλλαγή τίτλου Υπουργείων» (ΦΕΚ Β' 2234). 

5. Το αριθμ. 187/2009 Προεδρικό Διάταγμα (ΦΕΚ Α' 
214) «Διορισμός Υπουργών και Υφυπουργών». 

6. Το αριθμ. 189/2009 Προεδρικό Διάταγμα (ΦΕΚ Α' 
221) «Καθορισμός και ανακατανομή αρμοδιοτήτων των 
Υπουργείων». 

7. Την αριθμ. 383/18-1-10 κοινή απόφαση του Πρωθυ¬ 
πουργού και του Υπουργού Εσωτερικών, Αποκέντρωσης 
και Ηλεκτρονικής Διακυβέρνησης «Καθορισμός αρμοδι¬ 
οτήτων των Υφυπουργών Εσωτερικών, Αποκέντρωσης 
και Ηλεκτρονικής Διακυβέρνησης Θεοδώρας Τζάκρη και 
Γεωργίου Ντόλιου» (ΦΕΚ Β' 29). 

8. Την αριθμ. 167287/17-12-09 κοινή απόφαση του Πρω¬ 
θυπουργού και της Υπουργού Υγείας και Κοινωνικής 
Αλληλεγγύης «Καθορισμός αρμοδιοτήτων της Υφυπουρ¬ 
γού Υγείας και Κοινωνικής Αλληλεγγύης Φωτεινής Γεν- 
νηματά» (ΦΕΚ Β' 2480). 

9. Την αριθμ. 1775/2009 απόφαση του Δημοτικού Συμ¬ 
βουλίου του Δήμου Αθηναίων. 

10. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
προϋπολογισμού του Δήμου Αθηναίων. 

11. Την αριθμ. 19/2010 γνωμοδότηση του Συμβουλίου 
της Επικράτειας, με πρόταση των Υπουργών Εσωτερι¬ 
κών, Αποκέντρωσης και Ηλεκτρονικής Διακυβέρνησης και 
Υγείας και Κοινωνικής Αλληλεγγύης, αποφασίζουμε: 


Αρθρο 1 

Το άρθρο 1 του π.δ/τος 289/1999 (Α' 250) αντικαθίστα¬ 
ται ως εξής: «Συνιστάται στο Δήμο Αθηναίων Δημοτικό 
Ίδρυμα με την επωνυμία «Κέντρο Υποδοχής και Αλλη¬ 
λεγγύης Δήμου Αθηναίων». 

Άρθρο 2 

Το άρθρο 3 του π.δ/τος 289/1999 (Α' 250) αντικαθίστα¬ 
ται ως εξής: «Σκοπός του Ιδρύματος είναι η αντιμετώπιση 
των προβλημάτων των ευπαθών πληθυσμιακών ομάδων 
και η καταπολέμηση των παραγόντων που τις οδηγούν 
στη φτώχεια, στον αποκλεισμό και στην κοινωνική απο¬ 
μόνωση. Το Ίδρυμα εκπληρώνει τους σκοπούς του με 
κάθε πρόσφορο μέσο και τρόπο, εκπονώντας επιστημο¬ 
νικές μελέτες, δημιουργώντας μηχανισμούς πρόληψης, 
αναπτύσσοντας νέες δομές, προσφέροντας υπηρεσίες 
και ευαισθητοποιώντας το κοινωνικό σύνολο. 

Για την υλοποίηση των σκοπών του, το Ίδρυμα: 

1. Λειτουργεί Κέντρο Σίτισης για τη δωρεάν διανομή 
φαγητού. 

2. Λειτουργεί την «Αθηναϊκή Αγορά» για τη δωρεάν 
παροχή ενδυμάτων, υποδημάτων, ελαφρού οικιακού 
εξοπλισμού σε οικονομικά αδύνατους. 

3. Λειτουργεί το «Κοινωνικό Φαρμακείο» για τη δωρεάν 
φαρμακευτική περίθαλψη σε ανασφάλιστα άτομα που 
ζουν κάτω από το όριο της φτώχειας. 

4. Λειτουργεί το «Κοινωνικό Παντοπωλείο» σε συνερ¬ 
γασία με χορηγούς - ιδιωτικούς φορείς που διαθέτουν 
τα μέσα και την απαραίτητη τεχνογνωσία καλύπτοντας 
δωρεάν πρωτογενείς ανάγκες επιβίωσης (είδη παντο¬ 
πωλείου) σε άπορες οικογένειες και μοναχικά άτομα. 

5. Μισθώνει ακίνητα για στέγαση αναξιοπαθούντων 
ατόμων - οικογενειών και δημιουργεί ξενώνες αστέγων 
σε ενοικιασμένα ή ιδιόκτητα κτίρια. 

6. Αναπτύσσει δραστηριότητες και δομές για τα Α.με.Α, 
συμπεριλαμβανομένης και της δημιουργίας Κέντρου 
Δημιουργικής Απασχόλησης (ΚΔΑΠ) παιδιών Α.με.Α. 

7. Αναπτύσσει δράσεις κοινωνικής οικονομίας στοχεύ¬ 
οντας στην κοινωνική ενσωμάτωση, την πρόληψη των 
κοινωνικών ανισοτήτων, την ενίσχυση του κοινωνικού 
ιστού και την ενδυνάμωση του κοινωνικού κεφαλαίου. 

8. Εκπονεί και υλοποιεί ειδικά προγράμματα για την 
παροχή βοήθειας στο δρόμο. Η παροχή «βοήθειας στο 

δρόμο» γίνεται καθημερινά από ειδικές ομάδες του Κέ¬ 
ντρου Υποδοχής και Αλληλεγγύης του Δήμου Αθηναίων 
(ΚΥΑΔΑ) σε άστεγους συμπολίτες μας που το έχουν 
ανάγκη και για την αντιμετώπιση καταστάσεων κρί¬ 
σεων και έκτακτων αναγκών λόγω καιρικών συνθηκών. 
Οι ομάδες δίνουν φαγητό, κουβέρτες και υπνόσακους 
κ.λ.π. σε όσους έχουν ανάγκη και πληροφορίες για το 
πού θα διανυκτερεύσουν. 

9. Οργανώνει ή συνδιοργανώνει εκδηλώσεις με δημό¬ 
σιους και ιδιωτικούς φορείς για την ευαισθητοποίηση 
του κοινού, την προσέλκυση εσόδων και την παροχή 
πολιτιστικών αγαθών στις ευπαθείς και αποκλεισμένες 
ομάδες. 

10. Αξιοποιεί το δίκτυο εθελοντών του Ιδρύματος με 
τον επωφελέστερο δυνατό τρόπο στην υποστήριξη των 
κοινωνικών προγραμμάτων. 

11. Συνεργάζεται με αντίστοιχους Ευρωπαϊκούς Φορείς 
(ΕθαπΙεα, ίΐ30ίΐ30ΐ κ.α.) για την αντιμετώπιση του προ¬ 
βλήματος των αστέγων σε τοπικό επίπεδο. 

Άρθρο 3 

Το άρθρο 4 του π.δ/τος 289/1999 (ΦΕΚ Α' 250) αντικα¬ 
θίσταται ως εξής: «Το Διοικητικό Συμβούλιο του Ιδρύ¬ 
ματος είναι εννεαμελές και αποτελείται από τέσσερις 
(4) αιρετούς εκ των οποίων ο ένας ορίζεται από τη 
μειοψηφία και πέντε (5) δημότες - κατοίκους που έχουν 
ανάλογη επαγγελματική ή κοινωνική δράση ή είναι χρή¬ 
στες των υπηρεσιών του Ιδρύματος. Στη διοίκηση του 
Ιδρύματος θα πρέπει να συμμετέχει και εκπρόσωπος 
των εργαζομένων όταν οι εργαζόμενοι είναι περισσό¬ 
τεροι από δέκα (10). Κατά τα λοιπά εφαρμόζονται οι 
διατάξεις του άρθρου 227 του ν. 3463/2006». 

Άρθρο 4 

Το εδαφ. γ' του άρθρου 5 του π.δ/τος 289/1999 (ΦΕΚ 
Α' 250) αντικαθίσταται ως εξής: «Τα μη αιρετά μέλη του 
διοικητικού συμβουλίου πριν την εγκατάσταση ορκίζο¬ 
νται ενώπιον του δημάρχου». 

Άρθρο 5 

Το άρθρο 9 του π.δ/τος 289/1999 (ΦΕΚ Α' 250) αντι¬ 
καθίσταται ως εξής: 

«1. Τα θέματα, τα σχετικά με τις εργασίες του διοι¬ 
κητικού συμβουλίου, την πρόσκληση των μελών του 
και της εκτελεστικής επιτροπής σε συνεδρίαση, την 
απαιτούμενη για τη λήψη αποφάσεως πλειοψηφία, τον 
έλεγχο και την εκτελεστότητα των αποφάσεών του, το 
κώλυμα συμμετοχής στις συνεδριάσεις, την αστική και 


πειθαρχική ευθύνη των οργάνων διοίκησής του ρυθμί¬ 
ζονται με ανάλογη εφαρμογή των σχετικών διατάξεων 
που αφορούν το δημοτικό συμβούλιο, τη δημαρχιακή 
επιτροπή και τα μέλη τους. 

2. Ο κανονισμός λειτουργίας του ιδρύματος και ο ορ¬ 
γανισμός εσωτερικής υπηρεσίας καταρτίζονται από το 
διοικητικό συμβούλιο και εγκρίνονται από το δημοτικό 
συμβούλιο. 

3. Για τις αποφάσεις του διοικητικού συμβουλίου που 
αφορούν τον προϋπολογισμό, τον απολογισμό, την εκ¬ 
ποίηση ή την ανταλλαγή ακινήτων ή την επιβάρυνσή 
τους με εμπράγματα δικαιώματα, την αποδοχή κλη¬ 
ρονομιών και δωρεών που περιέχουν όρο, ή κληροδο¬ 
σιών, καθώς και τη συνομολόγηση δανείων, απαιτείται 
προηγούμενη έγκριση του δημοτικού συμβουλίου. Οι 
αποφάσεις υποβάλλονται στον Γ ενικό Γ ραμματέα της 
Περιφέρειας, αποστέλλονται μέσα δέκα (10) ημέρες, 
αφότου περιήλθε στο ίδρυμα η εγκριτική απόφαση του 
δημοτικού συμβουλίου». 

Άρθρο 6 

Το άρθρο 10 του π.δ/τος 289/1999 (ΦΕΚ Α' 250) αντι¬ 
καθίσταται ως εξής: 

«Πόροι του Ιδρύματος είναι: 

Α) Η ετήσια τακτική επιχορήγηση ή τυχόν έκτακτη 
του Δήμου, 

Β) Κάθε είδους εισφορές, επιχορηγήσεις, δωρεές, κλη¬ 
ρονομιές και κληροδοσίες, 

Γ) Εισπράξεις από το αντίτιμο των πραγμάτων ή των 
υπηρεσιών, που παρέχει το ίδρυμα, 

Δ) Πρόσοδοι από τη δική του περιουσία, καθώς και 
από τη συμμετοχή του σε προγράμματα». 

Άρθρο 7 

Κατά τα λοιπά ισχύει το π.δ. 289/1999 (ΦΕΚ Α' 250). 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εσωτερικών, Αποκέντρωσης και Ηλε¬ 
κτρονικής Διακυβέρνησης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 15 Απριλίου 2010 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 


ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 


ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 


ΓΕΩΡΓΙΟΣ ΝΤΟΛΙΟΣ 


ΦΩΤΕΙΝΗ ΓΕΝΝΗΜΑΤΑ 

